Folketing
2006-02-03

Jeg forstår udmærket det, fru Mette Gjerskov siger. Jeg synes også, at vi skal tage en god, gedigen drøftelse om det. Fra min side er det alene et spørgsmål om, at vi gør det så operativt som muligt, altså at vi kan gå ud og sige, at hvis nu der er noget, vi synes er meget vigtigt at man på tværs får sat på som tema, fordi det er helt afgørende for hele innovationsideen, så skal vi kunne melde sådan nogle temaer ud. I øvrigt er det stadig væk sådan i dag, at de små og mellemstore virksomheder jo kan lave projekter sammen med store virksomheder. Så nej, det er ikke tanken, at her skal man gå ind og ændre på de ting. Det er tanken, at man skal kunne sætte et tema på, i stedet for at det er den lidt besværlige facon, hvor det skal køres sådan, at man absolut skal lave projekter, som lige passer ind i det. Faktisk er det sådan, at jeg tror, det bliver et krav i fremtiden, at vi kan gøre det mere, skal vi sige tværsektorielt, og det er det, vi sådan set skal prøve på. (Kort bemærkning).